Papa Ceferín

Ceferín, (* Roma, ¿? – † 20 d'avientu de 217). Papa númberu 15 de la Ilesia católica de 199 a 217.

Fíu d'Abundiu, al aniciar el so pontificáu nomó a Calistu, que sería'l so socesor, archidiáconu de Roma, cargu equivalente al actual de Secretariu d'Estáu, y que supunxo convertilu nel so principal conseyeru, que, xunto a la escasa formación teolóxica, lu fixo depender totalmente d'aquelli.

Conocemos muncho más de Ceferín que de cualquier otru pontífiz de los primeros años de la Ilesia, anque esta información ta posiblemente sesgada al proceder del teólogu romanu Hipólitu, el que, na so obra Philosopheumena, acusaba al papa de siguidor del monarquianismu modalísticu o modalismu, doctrina que negaba la Trinidá y que posiblemente aceutó Ceferín, baxo la influyencia del so conseyeru Calistu, como rempuesta al montanismu. Na avandicha obra, Hipólitu describe a Ceferín como torpe y inorante, lo que pue ser ciertu, yá que nun gozaba de la conocencia teolóxica del so archidiáconu y conseyeru. 

Ceferín estableció que los mozos, cumplíos los 14 años, fixeren la comunión per Pascua y que los cálices nun foren de madera. Introdució, amás, l'usu de la patena. Tamién escomulgó a Tertulianu.

Nel so pontificáu, aniciáu baxo'l gobiernu del emperador Septimiu Severu, volvieren a escomenzar les persecuciones contra los cristianos, persecuciones qu'amenorgaron tres la so muerte y nel gobiernu del so socesor, Caracalla, pero que se reactivaron al xubir, en 217, al tronu del imperiu Macrín, lo que fai afirmar a ciertes fontes que Ceferín morrió nesi mesmu añu tres sufrir martiriu, anque, al nun esistir pruebes documentales d'esta afirmación, lo más probable ye que finara de muerte natural.
Predecesor:Víctor I50px199-217Socesor:Calistu I

 Referencies 

 Enllaces esternos 

C
C
Categoría:Wikipedia:Mantenimientu:Persones ensin plantía NF
Categoría:Wikipedia:Mantenimientu:Persones ensin plantía nym